Una enquesta ciutadana als usuaris del CAP de Cappont revela el rebuig total a les retallades i reclama més inversió per millorar la qualitat de l’atenció sanitària al centre | Info Revolta - El Prat de Llobregat
Els usuaris del CAP de Cappont mostren el seu rebuig total a les retallades de la Sanitat Pública per part de la Generalitat i reclamen més inversió en els recursos en considerar que ha baixat la qualitat de l’atenció sanitària en aquest centre des que es van iniciar les tisorades. Aquesta és una de les principals conclusions que es desprenen de l’enquesta sobre els efectes de les retallades al Centre d’Assistència Primària (CAP) de Cappont realitzada per l’Assemblea d’Indignats del barri. No obstant això, el 80% de les 35 persones entrevistades es mostren satisfetes amb el tracte rebut per part dels professionals del centre i el CAP en general.El 100% dels enquestats de totes les franges d’edat creuen que l’augment de les llistes d’espera és una conseqüència directa de les retallades. En aquest sentit, els majors de 61 anys es mostren menys crítics ja que un 42 per cent pensen que les retallades no han comportat un increment dels dies d’espera per a ser visitats pel metge de capçalera. Al voltant del 70 per cent dels usuaris no ancians de Cappont també creuen que les retallades del Govern català estan provocant un considerable increment de les llistes d’espera en les derivacions al metge especialista. La majoria de les 35 persones entrevistades es queixen de la reducció del personal sanitari per la qual cosa han d’ estar-se més estona a la cua del taulell de recepció del centre.
Lleida, desembre de 2012 – gener 2012
Font: http://capretalladaalcap.wordpress.com/
This entry was posted on 9 gener 2013 by Redacció Info Revolta in Assemblea Indignats Cappont, Comunicats.
https://wp.me/p1vMkN-ne